kardosdrur/scandi-wiki huggingface dataset:
Grand Prix de Plouay-Bretagne 2017

Den 19. udgave af Grand Prix de Plouay-Bretagne blev afholdt den 26. august 2017. Det var det 18. løb i UCI Women's World Tour 2017. Løbet blev vundet af britiske Lizzie Deignan fra .

Hold og ryttere

Danske ryttere
Cecilie Uttrup Ludwig kørte for Cervélo-Bigla Pro Cycling

Resultater

Eksterne henvisninger

2017
Cykelløb i 2017
Landsgrav

Landsgrav var en selvstændig landsby i Vestsjælland - i dag en forstad til Slagelse. Den er kendt for at have lagt navn til flere danske æblesorter og fra 1869 for Landsgrav Friskole, en grundtvig-koldsk friskole. Skolen begyndte på gården Elmelunde på Landsgrav Mark hos gårdejer Lars Andersen. Han havde et barn med en handicappet hånd og var bange for, at barnet ville få problemer i skolen. Skolen fik fire elever - som ved årets udgang var blevet til 13. I 2017 har skolen ca. 200 elever.

Historie 

Ifølge 1682-matriklen bestod Landsgrav af 13 gårde og 6 huse med i alt 95 tønder land. I 1787 boede der 160 personer i Landsgrav.
Landsgrav ligger i Sankt Peders Sogn. 1842-1970 lå landsbyen i Sankt Peders Landsogns Kommune. Ved kommunalreformen i 1970 blev den en del af Slagelse kommune. Allerede fra 1950 var kommunens bebyggelser så sammenhængende med Slagelse, at den betragtedes som en forstad.

Landsgrav-æblerne 

Landsgrav har lagt navn til de danske æblesorter "Landsgrav Sommeræble" og "Landsgrav Vinteræble". Den danske pomolog Claus Petersen Matthiesen beskrev i sit store værk fra 1913 om de danske æbler Landsgrav-sommeræblet som saftigt og med en "forfriskende god, lidt syrlig Vinsmag med kanelagtig Aroma", mens selve træet var sundt og hårdført. Matthiesen havde æblet fra forstander Hans Knudsen, Havebrugsskolen i Landsgrav. Også Landsgrav vinteræblet, der er middelstort og strågult og modner sent, var tiltrukket (dvs. fremavlet) af Hans Knudsen. På Frilandsmuseet i Lyngby står et Landsgrav Vinteræble i haven ved hjulmagerhuset fra Kalvehave.
I Danmarks Frugtavls frugsortsundersøgelser 1916-1922 var Landsgrav sommeræble nr. 107 (med 142 træer) og vinteræblet nr. 224 (med 10 træer) ud af i alt 305 æblesorter, der blev formeret i danske planteskoler.

Kilder

Eksterne henvisninger 

 Barn i Landsgrav i 1950'erne 
 Landsgrav Friskoles hjemmeside
 Landsgrav Vinteræble 

Slagelse
Bydele og forstæder i Danmark
Ubådsbjærgningsfartøj

Et ubådsbjærgningsfartøj er en skibtype der er udrustet til at kunne foretage redningsoperationer på nødstedte undervandsbåde eller kunne foretage bjærgningsoperationer på dybt vand. Ubådsbjærgningsfartøjer er typisk militære skibe på grund af deres meget specifikke opgave. Metoderne hvorved man kan redde personer fra undervandsbåde omfatter blandt andet en avanceret dykkerklokke som kan sænkes ned og forbindes med undervandsbåden, redningsubåde (Deep-submergence rescue vehicle, DSRV) eller dybdedykning.

Aktive ubådsbjærgningsfartøjer

Felinto Perry'' (K11)

Dajiang

ITS Anteo (A5309)

JS Chihaya (ASR-401)
 JS Fushimi (ASR-402)
 JS Chihaya (ASR-403)
 JS Chiyoda (AS-405)

MV Mega Bakti

MV Swift Rescue

ROKS Cheonghaejin (ASR 21)

HSwMS Belos (A214)

TCG Alemdar (A-582)
 TCG Akin (A-585)

Referencer 

Skibstyper
Krigsskibe
Piksborg

Piksborg er en borgruin fra slutningen af 1300-tallet med resterne af pælesætning i vandet, der ligger på en ø i søen Bolmens sydlige ende, vest for Ljungby i Annerstads sogn i det nuværende Ljungby kommune, Kronobergs län.

Slottet var bygget af træ med jordvolde, strategisk placeret i Sverige i det daværende grænseland mellem Sverige og Danmark. Det blev brugt som en grænsefæstning og som centrum for kongens fogeder i Sunnerbo härad.

Navnet Piksborg kommer efter hallandske ridder Ebbe Pik, som også ejede godser i Finnveden i 1360'erne. I slutningen af 1300-tallet kom slottet i Abraham Broderssons besiddelse. I 1434 blev slottet nået af en af Engelbrektssons oprørere. Olof Ragnvaldsson, fogeden på borgen, forhandlede med lederen af oprørerne, Herman Berman. Under forhandlingerne blev slottet stukket i brand. Ved branden blev slottet fuldstændig ødelagt og forladt.

I 1908 blev Piksborg gravet ud under ledelse og på bekostning af civilingeniør Algot Friberg og kaptajn Bror Kugelberg.

Piksborg station på den smalsporede Halmstad-Bolmen Järnväg (1889-1966) lå lige syd for borgruinen. Jernbanebroen over Fettjesundet, syd for søen Bolmen, findes stadig ved Piksborg.

Referencer

Eksterne henvisninger 
Smålands museums arkæologiske samling på Kulturarvscentrum  , hentet 25. august 2017.
Piksborg - den konglige fogedborg  , hentet 25. august 2017.
På opdagelse med arkæologen i Ljungby kommun  , hentet 25. august 2017.
 google.se: Billeder fra Piksborg, hentet 25. august 2017.

Bygninger, konstruktioner og anlæg i Kronobergs län
Seværdigheder i Kronobergs län
Ismantorp

Ismantorp () er en jernalderborg i Långlöt sogn i Borgholms kommune på det centrale Øland. Borgens ringmur har en diameter på 125 m. Muren er op til ca. 4 m høj. Inden for ringmuren, der har ni porte, er der i alt 88 bevarede husfundamenter. I midten af borgen findes resterne af et rundt tårn. Uden for ringmuren findes mange andre rester af husfundamenter. Borgen blev opført i 200-tallet og var i anvendelse til 600-tallet. På grund af dens design er der teorier om, hvad den har været anvendt til. Slottet kan ligesom Gråborg have været en markedsplads. At have ni porte er i det mindste en forsvarssvaghed.

Borgen blev besøgt af Linné på hans Ølands-tur.

Referencer

Se også 
Gråborg
Eketorp

Eksterne henvisninger 

 Riksantikvarieämbetet: Ismantorps borg , hentet 25. august 2017.

Öland
Oldtidsminder i Sverige
Fæstningsanlæg i Sverige
Seværdigheder i Kalmar län
Essen-Frintrop

Frintrop (tysk) eller Frentrop (borbecksch plattysk) er en bydel i det vestlige Essen med ca. 8.500 indbyggere (2017). Frintrops areal er 1,96 km² og befolkningstætheden er på 4.310 indbyggere pr. km². Frintrop afgrænses i nord af Dellwig, i øst og syd af Bedingrade og i vest af Oberhausen-Borbeck.

Frintrop blev nævnt som Vrilincdorpe første gang i 1220.

Eksterne henvisninger 

 Frintrops historie på essen-frintrop.org

Videre læsning 
 Katholische Pfarrgemeinde Sankt Josef, Frintrop: 125 Jahre St. Josef Essen-Frintrop. Essen 2002.
 Mämpel/Süselbeck: Gesichter einer Stadt. Klartext-Verlag, Essen 2004, .

Essen
Bydele og forstæder i Tyskland
Indrek Saar

Indrek Saar, født 20 februar 1973 i Kuressaare på Øsel, er en estisk skuespiller og politiker fra det Socialdemokratiske parti i Estland. Siden 9. april 2015 har han været Estlands kulturminister, først i Taavi Rõivas regeringen fra 2015-2016, og derefter fra 23. november 2016 i Jüri Ratas regering.

Biografi 
Saar blev født på øen Saaremaa, som søn af jurist og politiker Jüri Saar, som 2003-2007 var medlem af Parlamentet. 1991 bestod Indrek Saar gymnasiet i Kuressaare og studerede derefter på det estiske musik og teaterakademi i Tallinn. Fra 1996-2005 var han leder af teatret i Rakvere og var medlem af bestyrelsen for nationalscenen Estoniateateret i Tallinn.

Han sluttede sig til socialedemokraterne i 1998 og var byrådsmedlem for partiet. Fra 2007-2015 repræsenterede han partiet i Parlamentet og var fra 2009 vicepartiordfører. I april 2015 blev han udnævnt til kulturminister i Taavi Rõivas anden koalitionsregering og beholdt den position, selv efter regeringsskiftet i november 2016.

Familie-og privatliv 
Saar er gift med skuespillerinden Ülle Lichtfeldt (født i 1970). Parret har to børn.

Referencer

Eksterne henvisninger 

 Officiell presentation  på Estlands regerings webbplats
 
 
 

Skuespillere fra Estland
Klasatorpet

Klasatorpet er en Smålandsk torpstuga fra 1800-tallet, som siden 1969 har været et sommeråbent hembygdsmusem. Ved optagelsen af Vilhelm Mobergs roman Utvandrarna i 1969 var landsbyen optagested for hovedpersonernes hjem Korpamoen. Klasatorpet ligger i Långasjö, sydvest for Emmaboda, Kalmar län, i Småland.

Torpet blev bygget i begyndelsen af 1800-tallet, og det blev opkaldt efter den tidligere rytter Per Klase i Växjö Compani, der boede her en tid. Derefter blev det beboet af flere familier.

Klasatorpet forvaltes af Långasjö hembygdsförening, der ejer husene og tilstødende marker, efter at de er købt fri fra kirken. Hensigten er at bevare gårdsmiljøet og anvende jorden som i begyndelsen af 1800-tallet.

Emigration 

I årene 1846-1930 emigrerede omkring 1,3 millioner svenskere til USA, hvoraf ca. 1200 kom fra Långasjö og nogle fra Klasatorpet. Småland havde den største udvandring af alle landskaber i Sverige. Omkring halvdelen af indbyggerne i Långasjö sogn udvandrede.

Filmoptagelserne 

Før filmatiseringen af Udvandrerne søgte filminstruktør Jan Troell et autentisk torpmiljø, der kunne repræsentere Korpamoen () fra Vilhelm Mobergs roman. Ved hjælp af Långasjös hembygdsförening fandt han Klasatorpet, der lignede "ett sextondels mantal Kronoskatte Korpamoen"<ref group=note>{{lang-da|~ Ravnekrogen som kunne yde 1/16 mantal i skat til Kronen}}</ref>. Vilhelm Moberg fandt selv stedet passende, selvom han syntes, at jorden kunne have været en smule mere stenet. Klasatorpet var i 6 måneder omskabt til Korpamoen og i sommeren 1969 blev optagelserne på stedet afsluttet.

 Turisme 

Allerede mens filmindspilningerne foregik, begyndte landsbyen at blive besøgt af turister. Klasatorpet ser i dag præcist ud som mens filmen blev indspillet. Dermed kan man få et bilede af hvordan, livet levedes her i 1800-tallet.

Vilhelm Moberg selv var ikke glad for turismen ved Korpamoen. I 1971 skrev han et brev, hvor han påpegede at Korpamoen'' var et af ham opfundet navn og forbød brugen af navnet i markedsføringen af Klasatorpet. Det forhindrede ikke turismen omkring gården fortsatte.

Noter

Referencer

Externa länkar 

http://www.langasjo-hembygdsforening.se/site03.htm 
Billeder fra Klasatorpet

Seværdigheder i Kalmar län
Bygninger, konstruktioner og anlæg i Kalmar län
Hembygdsmuseer i Småland
Labina Mitevska

Labina Mitevska (Лабина Митевска født 1975 i Skopje) er en makedonsk skuespillerinde.

Eksterne henvisninger 

 

Skuespillere fra Nordmakedonien
Personer fra Skopje
Christian Hope

Christian Hope (7. december 1844 på Fyn - 31. juli 1899 i Texas) var en dansk missionær. 

Hope voksede op i et luthersk miljø på Fyn, men allerede som ung mand kom han i opposition med den danske statskirke. I 1870 udvandrede han til Nordamerika og bosatte sig i Iowa, hvor han giftede sig 1871 med Mary Nielsen. Sammen fik de tre sønner og ni døtre. For en kort periode virkede han som prædikant for et svensk baptistmenighed i Rock Island i Illinois. I 1874 skiftede han til Schwarzenau Brethren (Schwarzenau Brødre), en kirkesamfund med rødder i den reformatoriske døberbevægelse og den radikale pietisme. Han lod sig døbe og blev året efter præst i Brødremenigheden i Cherry Grove, Illinois. I januar 1876 vendte han tilbage til Danmark for at udbrede Brødrekirken i Danmark, som han kaldte for Den amerikanske brødremenighed. Den første brødremenighed blev kort tid efter dannet i Hjørring i Nordjylland, i Hørdum blev der også oprettet et missionshus (Bethel). I 1885 udvidede Hope sit arbejde også til at omfatte Skåne i Sydsverige. I 1886 vendte Hope tilbage til Amerika, hvor blev medlem af Brethrens missionsudvalg. I Kansas arbejdede han senere også med nordiske indvandrerne. Senere kom han flere gange igen til Skandinavien, for at visitere menighederne i Danmark og Skåne. Han døde i juli 1899 på en tur i Texas.

Litteratur
 The Brethren Encyclopedia: Hope, Christian, sider 628/629. 

Anabaptister
Dansk-amerikanere
Missionærer fra Danmark
Kristne fra Danmark
Kristne missionærer
Skamkapsel

En skamkapsel er en flap eller pose der sidder foran skridtet på herrebukser og fremhæver normalt det mandlige kønsorgan. Den holdes fast med snore, knapper eller lignende metode. Det var en vigtig del af herremoden i Europa i 1400- og 1500-tallet, hvor den blev brugt sammen med hoser og knæbukser. Skamkapsler kunne også bruges som en del af rustninger. I dag bruges skamkapsler stadig som en del af kostumer til skuespil, rock og metalmusikere, i lædersubkulturen, mens en skridtbeskytter beskytter mandlige atleter på lignende måde.

Ordet skamkapsel er oversat direkte fra det tyske Schamkapsel, og bruges også på norsk.

Referencer 

Undertøj
Tour du Poitou-Charentes 2017

Tour du Poitou-Charentes 2017 var den 31. udgave af det franske landevejscykelløb i Poitou-Charentes. Løbet foregik i perioden 22. til 25. august 2017. Løbet var en del af UCI Europe Tour 2017 og var i kategorien 2.1. Den samlede vinder af løbet blev danske Mads Pedersen fra .

Ryttere og hold

Danske ryttere
Mads Pedersen kørte for

Etaperne

Resultater

Eksterne henvisninger 
 
 

2017
UCI Europe Tour 2017
Jessica Houara

Jessica Lucetta Léone Houara-d'Hommeaux (født 29. september 1987) er en fransk fodboldspiller, der spiller for for Division 1 Féminine klubben Olympique Lyon og Frankrigs landshold. Hun spiller midtbane.

Meritter

Klubben 
Paris Saint-Germain
 Coupe de France Féminine: Vinder 2010

Landsholdet 

 SheBelieves Cup: Vinder 2017

Referencer

Eksterne henvisninger 

 

Kvindelige fodboldspillere fra Frankrig
Kvindelige fodboldlandsholdsspillere fra Frankrig
Fodboldspillere fra Olympique Lyon
Kirkebro Station

Kirkebro trinbræt var et stoppested på Odense-Kerteminde-Martofte Jernbane. Banen blev anlagt omkring århundredeskiftet men gik da kun til Dalby. Forlængelsen til Martofte, der inkluderede stoppestedet ved Stubberup, åbnedes den 25. februar 1914.

Stoppestedet lå ved landsbyen Stubberups sydlige ende. Det bestod af en grusbelagt platform samt et venteskur af træ med vinduer og skydedør. Venteskuret var malet grønt. Trods nærheden til landsbyen samt godset Scheelenborg ca. 1 km vest for banen gav trinbrættet aldrig anledning til nævneværdig trafik.

Banen og trinbrættet blev nedlagt den 31. marts 1966.

Noter 

Nedlagte jernbanestationer i Danmark
Bygninger, konstruktioner og anlæg i Kerteminde Kommune
Kheira Hamraoui

Kheira Hamraoui (født 13. januar 1990) er en fransk fodboldspiller, der spiller for for Primera División klubben FC Barcelona og Frankrigs landshold. Hun spiller midtbane.

Referencer

Eksterne henvisninger

 

Kvindelige fodboldspillere fra Frankrig
Kvindelige fodboldlandsholdsspillere fra Frankrig
Fodboldspillere fra Olympique Lyon
Hege Hansen

Hege Hansen (født 24. oktober 1990) er en norsk fodboldspiller, der spiller for Avaldsnes IL i den norske Toppserien og for .

Referencer

Eksterne henvisninger 
 

Kvindelige fodboldspillere fra Norge
Kvindelige fodboldlandsholdsspillere fra Norge
Alexander Mack

Alexander Mack (født 27. juli 1679 i Schriesheim, Tyskland, død 19. januar 1735 i Germantown, Pennsylvania, USA) er grundlæggeren af Schwarzenau Brethren (også Tunkere), en anabaptisk-pietistisk kirkesamfund.

Mack blev født 1679 som søn af en velhavende møllerfamilie i Baden. Han blev senere selv møller. Den 18. januar 1701 giftede han sig med Anna Margaretha Kling. Parret fik to sønner. Mack og hans familie var medlem af den reformerte menighed, men i 1706 kom Mack i kontakt med radikal-pietistiske kredse og blev senere selv medlem af pietistiske grupper. 

For at undgå fængsling flyttede Mack til grevskabet Sayn-Wittgenstein-Hohenstein i Sauerland, hvor han og andre i august 1708 lod sig gendøbe i floden Eder. Døbshandlingen dannede udgangspunktet for udviklingen af en ny døberisk-pietistisk menighed. 

Den nye bevægelse fik også tilgang fra dompelarere (nederlandsk dompelaars ≈ underdykkere), der var en pietistiske gruppe indenfor mennonitterne. Ved dåb foretog dompelaars neddykning 3 gange (for faderen, for sønnen og for helligånden). I 1719 flyttede en stor del af menigheden til Frisland i Nederlandene, hvor de fik støtte af mennonitterne. En mindre del af menigheden under ledelse af Peter Becker emigrerede og bosatte sig i Germantown, Pennesylvania. Denne by var grundlagt i 1683 af kvækere og mennonitter som en by med religionsfrihed i den britiske koloni Pennesylvania. 

I 1729 emigrerede resten af menigheden under ledelse af Alexander Mack endelig via Rotterdam til Nordamerika, hvor de bosatte sig i Germantown, Pennsylvania. Mack hjalp med at genetablere menigheden i Nordamerika, men døde efter få år. En af hans sønner blev efter hans død leder af Schwarzenau Brethrens.

Litteratur 
 Donald F. Durnbaugh (Hrsg.): Die Kirche der Brüder. Vergangenheit und Gegenwart. Die Kirchen der Welt, Bd. IX. Stuttgart 1971.
 Marcus Meier: Die Schwarzenauer Neutäufer. Genese einer Gemeindebildung zwischen Pietismus und Täufertum. AGP 53. Göttingen 2008.

Referencer

Eksterne henvisninger 
 Alexander Mack Museum
 Church of the Brethren

 Om Germantown: https://en.wikipedia.org/wiki/Germantown,_Philadelphia

Anabaptister
Klepp IL

Klepp IL er en norsk sportsklub fra Klepp kommune. Klubben blev etableret den 1. oktober 1919 og har afdelinger for fodbold, håndbold, gymnastik, athletik og orientering.

Kvindernes fodboldhold spiller i Toppserien og vandt ligaen i 1987 og 1989.

Mændenes fodboldhold spiller i tredjedivision (fjerdbedste række), de har sidst spillet i anden division i 2006.

Aktuel trup

Eksterne henvisninger 
 

Kvindefodboldklubber i Norge
Toppserien 2017

Toppserien 2017 er den 31. sæsonen i kvindernes øverste række i norsk fodbold. LSK Kvinner FK er forsvarende mestre.

Standings

Topscorere

Referencer 

Toppserien
Fodbold i 2017
Pro Ötztaler 5500

Pro Ötztaler 5500 er et østrigsk endagsløb i landevejscykling som arrangeres i august. Løbet blev for første gang arrangeret i 2017. Løbet er af UCI klassificeret med 1.1 og er en del af UCI Europe Tour.

Vindere

Eksterne henvisninger 
 Officiel hjemmeside 

Cykelløb i Østrig
Etableret i 2017
Matteo Trentin

Matteo Trentin (født 2. august 1989 i Borgo Valsugana) er en italiensk cykelrytter, der kører for det professionelle cykelhold .

Trentin blev professionel i 2011. Blandt hans flotteste resultater er sejren på 7. etape af Tour de France 2014, hvor han vinder over Peter Sagan med få centimeter, afgjort på målfoto. Han har desuden vundet ydereligere en etape i Tour de France (2013), samt en etape i både Giro d'Italia (2016) og én i Vuelta a España (2017). Med denne sejr blev han nr. 100 til at vinde etaper i alle tre Grand Tours. Han har efterfølgende vundet yderligere to Vuelta etaper i 2017.

I oktober 2015 blev han den 12. rytter til at sætte hastigheds-rekord i cykelløb/etaper på mere end 200 km og tildelt Ruban Jaune-trofæet (dk: Det gule bånd).

Kilder

Eksterne henvisninger 

 

Mandlige cykelryttere fra Italien
Ephrata Cloister

Ephrata Cloister var et kommunitetet, der blev grundlagt af Conrad Beissel i 1732. Beissel var medlem af de radikalpietistisk-døberiske Schwarzenau Brethren, der var emigreret fra Tyskland til Pennsylvania i 1720erne. Under ledelse af Beissel separerede sig 1728 en gruppe ved navn Siebentägner-Tunker (engelsk Seventh Day Dunkers, dansk Syvende-dags-tunkere). Navnet forklares ved at de fejrede lørdagen som helligdag (sabbat). I 1732 grundlagde gruppen ved bredden af Cocalico-bækken i Pennsylvania et selvstændigt klostersamfund. Klosterets navn stammer fra Bibelen, hvor Jerusalem også blev omtalt som Ephrata. Klosterorden blev også betegnet som De ensommes orden.

På højdepunktet i midten af 1700-tallet levede der omtrent 80 kvinder og mænd. Dertil kom omtrent 200 familier, der levende i omegnen. Kommunitetets indbyggere bar en enkel, hvid hættekappe og levede for største del cølibatært og vegetarisk. En stor rolle spillede kormusikken. Beissel komponerede flere sange. Af betydning var også kommunitetets trykkeri, hvor der blev trykt flere sangbøger, bibler og det mennonitiske martyrspejl (Märtyerspiegel).

Efter Beissels død i 1768 opgav mange indbyggere den monastiske livsstil. I 1814 tilsluttede den resterende menighed som sig som German Seventh Day Baptists syvende-dags-baptisterne. I dag er hele komplekset et statsejet museum .

Billeder

Litteratur 
 Rudolf Cronau: Die Tunker und das Kloster Ephrata, i: Rudolf Cronau: Drei Jahrhunderte deutschen Lebens in Amerika, sider 75 f.

Eksterne henvisninger 

 Museum Ephrata Cloister

Noter 

Anabaptister
Jakob Denner

Jakob Denner (20. september 1659 - 17. februar 1746) var en kendt mennonittisk præst fra 1700-tallet.

Denner blev født den 20. september 1659 som søn af en strømpemager. Som ung mand lærte han erhvervet som blåfarver (≈stofftrykker). I sin fritid beskæftigede han sig desuden med matematik og astronomi og foretog flere dannelsesrejser til Spanien, Portugal, Italien og Moskva. Den 26. september 1684 blev han præst hos de mennonitiske dompelaars (nederlandsk for dykke under, latiniseret immergenter) i Altona. Dompelarerne var radikal-pietiske mennonitter, som praktiserede voksendåb gennem nedsænkning i vandet og som havde dannet et selvstendig menighed i Altona i 1648. Senere virkede han også som prædikant ved mennonititske menigheder i Lybæk (1687-1694), Frederiksstad (1694-1698) og Danzig (1698-1702). In 1702 vendte han tilbage til Altona og blev efterhånden en velkendt prædikant og knyttede kontakter til både den holstenske, danske og svenske adel. I 1708 kunne dompelarer ved hjælp af købmanden Ernst Goverts opføre en egen kirke. Kirkebygningen lå kun få meter fra den mennonitiske kirke i Große Freiheit og kom til at hedde den lille mennonitterkirke, immergenterkirke eller -under henvisning til Denners erhverv- blåfarverkirke. Denner virkede også som forfatter og udgav en række pietistiske andagtsbøger.

Efter Denners død i 1746 gik den lille dompelar-menighed snart i opløsning. Kirkebygningen blev i 1763 overdraget til herrnhuterne. Denner var gift med Catharina Wiebe. Parret havde en søn og seks døtre. Sønnen Balthasar Denner blev senere en kendt portrætmaler.

Værker 
 Christliche und erbauliche Betrachtungen über die Sonn- und Feiertags-Evangelien des ganzen Jahres, Altona, 1730; Philadelphia (Reprint), 1860

Litteratur 
 Robert Friedmann: Mennonite Piety Through the Centuries, Goshen, 1949.
 J. C. Wenger: History of the Mennonites of the Franconia Conference, Scottdale 1938, s. 323
 Berend Carl Roosen: Geschichte der Mennoniten-Gemeinde zu Hamburg und Altona, Hamborg, 1886/87.
 Hans Schröder: Lexikon der hamburgischen Schriftsteller bis zur Gegenwart, bind 2, Dassovius- Günther, Hamborg, 1854, s. 32. nr. 767

Eksterne henvisninger 
 Global Anabaptist Mennonite Encyclopedia Online: Denner, Jakob (1659-1746)
 Täufergeschichte.net: Der Hamburger Mennoniten-Prediger Jacob Denner (1659-1746)

Anabaptister
Griedge Mbock Bathy

Griegde Mbock Bathy (født 26. februar 1995) er en fransk fodboldspiller, der spiller for for Division 1 Féminine klubben Olympique Lyon og Frankrigs landshold. Hun spiller forsvar. 

Bathy er af camerounsk afstamning.

Meritter

Klub
Lyon
Division 1 Féminine (2): 2016 2017
Coupe/Challenge de France (2): 2015–16, 2016–17
UEFA Women's Champions League (2): 2015–16, 2016–17

Ingernationalt 
Frankrig
SheBelieves Cup: Vinder 2017

Referencer

Eksterne henvisninger

 
 

Kvindelige fodboldspillere fra Frankrig
Kvindelige fodboldlandsholdsspillere fra Frankrig
Fodboldspillere fra Olympique Lyon
Helige å

Helige Å eller Helga Å er det afsnit af Mörrumsån, som løber fra Helgasjön via Salen til Åsnen i Kronobergs län, Småland.

Mörrumsåen
Vandløb i Småland
Mörrumsåens afløbsområde
Sveriges geografi
Marta Unzué Urdaniz

Marta Unzué Urdaniz (født 4. juli 1988) er en spansk fodboldspiller, der spiller som midtbane for FC Barcelona og Baskerlandets kvindefodboldlandshold.

Privatliv 
Marta er niece til sportsdirektøren i , Eusebio Unzué. En anden onkel, Juan Carlos Unzué spillede fodbold for CA Osasuna, FC Barcelona and Sevilla FC som målmand.

Eksterne henvisninger 

 
 Profile hos FC Barcelona

Noter 

Kvindelige fodboldlandsholdsspillere fra Spanien
Fodboldspillere fra FC Barcelona
Melanie Serrano

Melanie Serrano (født 12. oktober 1989) er en spansk fodboldspiller, der spiller som midtbane for FC Barcelona og Spaniens kvindefodboldlandshold.

Referencer

Eksterne henvisninger 

 
 Profile hos  FC Barcelona

Kvindelige fodboldlandsholdsspillere fra Spanien
Fodboldspillere fra FC Barcelona
Bárbara Latorre

Bárbara Latorre (født 14. marts 1993) er en spansk fodboldspiller, der spiller som angriber for FC Barcelona og Spaniens kvindefodboldlandshold.

Referencer

Eksterne henvisninger 
 
 
 
 Profil hos FC Barcelona

Kvindelige fodboldlandsholdsspillere fra Spanien
Fodboldspillere fra FC Barcelona